Document ID: 32009R0539

32009R0539
L 160/3
SLUŽBENI LIST EUROPSKE UNIJE
18.06.2009.
UREDBA KOMISIJE (EZ) br. 539/2009
od 18. lipnja 2009.
o izmjeni Uredbe (EZ) br. 810/2008 o otvaranju i upravljanju carinskim kvotama za visokokvalitetno svježe, rashlađeno i smrznuto goveđe i smrznuto bivolje meso i Uredbe (EZ) br. 748/2008 o otvaranju i upravljanju carinskim kvotama za smrznute tanke unutarnje prepone, mišićne i tetivne, goveda uključenih u oznaku KN 0206 29 91
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1095/96 od 18. lipnja 1996. o primjeni povlastica utvrđenih u Prilogu CXL. sastavljenom po zaključenju pregovora u okviru članka XXIV. stavka 6. GATT-a (1), a posebno njezin članak 1. stavak 1.,
budući da:
(1)
Člankom 1. stavkom 1. drugim podstavkom Uredbe Komisije (EZ) br. 748/2008 od 30. srpnja 2008. o otvaranju i upravljanju uvoznim carinskim kvotama za smrznute tanke unutarnje prepone, mišićne i tetivne, goveda uključenih u oznaku KN 0206 29 91 (2) i člankom 1. stavkom 1. prvim podstavkom Uredbe Komisije (EZ) br. 810/2008 od 11. kolovoza 2008. o otvaranju i upravljanju carinskim kvotama za visokokvalitetno svježe, rashlađeno i smrznuto goveđe i smrznuto bivolje meso (3), kvotama su dodijeljeni redni brojevi.
(2)
Carinske kvote iz članka 1. stavka 1. Uredbe (EZ) br. 748/2008, dodjeljuju se, na temelju članka 1. stavka 3. iste Uredbe, određenim količinama mesa podrijetlom iz i koje dolaze iz Argentine, s jedne strane, i mesu podrijetlom iz i koje dolazi iz trećih zemalja, s druge strane.
(3)
Člankom 2. Uredbe (EZ) br. 810/2008 kvota iz članka 1. stavka 1. prvog podstavka točke (a) te Uredbe dijeli se na nekoliko potkvota pod oznakama KN-a i koje udovoljavaju preciznim definicijama. Sve te potkvote obuhvaćene su istim rednim brojem.
(4)
Kako bi se osiguralo ispravno upravljanje carinskim kvotama, potrebno je dodijeliti određene redne brojeve potkvotama za smrznute tanke unutarnje prepone, mišićne i tetivne, goveda iz Uredbe (EZ) br. 748/2008 i carinskim kvotama za svježe, rashlađeno i smrznuto goveđe meso iz Uredbe (EZ) br. 810/2008.
(5)
Stoga, Uredbe (EZ) br. 748/2008 i (EZ) br. 810/2008 treba izmijeniti sukladno tome.
(6)
Carinske kvote predviđene Uredbama (EZ) br. 748/2008 i (EZ) br. 810/2008, otvaraju se svake godine za razdoblje od 1. srpnja do 30. lipnja sljedeće godine. Kako bi se izbjegle moguće zabune i smetnje u trgovini tijekom razdoblja uvozne carinske kvote, ova Uredba se primjenjuje od početka razdoblja sljedeće carinske kvote koje počinje 1. srpnja 2009.
(7)
Mjere utvrđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Uredba (EZ) br. 748/2008 mijenja se kako slijedi:
1.
U članku 1. stavku 1. briše se drugi podstavak.
2.
Članak 1. stavak 3. mijenja se kako slijedi:
(a)
točki (a) dodaje se sljedeći podstavak:
„Ova kvota nosi redni broj 09.4460.”;
(b)
točki (b) dodaje se sljedeći podstavak:
„Ova kvota nosi redni broj 09.4020.”
3.
Prilozi IV., V. i VI. zamjenjuju se tekstom iz Priloga I. ovoj Uredbi.
Članak 2.
Uredba (EZ) br. 810/2008 mijenja se kako slijedi:
1.
U članku 1. stavku 1. prvom podstavku točki (a) briše se druga rečenica.
2.
Članak 2. mijenja se kako slijedi:
(a)
točki (a) dodaje se sljedeći podstavak:
„Ova kvota nosi redni broj 09.4450.”;
(b)
točki (b) dodaje se sljedeći podstavak:
„Ova kvota nosi redni broj 09.4451.”;
(c)
točki (c) dodaje se sljedeći podstavak:
„Ova kvota nosi redni broj 09.4452.”;
(d)
točki (d) dodaje se sljedeći podstavak:
„Ova kvota nosi redni broj 09.4453.”;
(e)
točki (e) dodaje se sljedeći podstavak:
„Ova kvota nosi redni broj 09.4454.”;
(f)
točki (f) dodaje se sljedeći podstavak:
„Ova kvota nosi redni broj 09.4002.”;
(g)
točki (g) dodaje se sljedeći podstavak:
„Ova kvota nosi redni broj 09.4455.”
3.
U članku 11. stavku 1. točka (a) mijenja se kako slijedi:
„(a)
najkasnije desetog dana svakog mjeseca za uvozne carinske kvote rednih brojeva 09.4450, 09.4451, 09.4452, 09.4453, 09.4454, 09.4002 i 09.4455 količine proizvoda, uključujući i nulte stope, za koje su prethodnoga mjeseca izdane uvozne dozvole;”.
4.
Prilozi IV., V. i VI. zamjenjuju se tekstom iz Priloga II. ovoj Uredbi.
Članak 3.
Ova Uredba stupa na snagu sedmoga dana od objave u Službenom listu Europske unije.
Primjenjuje se od 1. srpnja 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. lipnja 2009.

Labels: 3
17
6